১৯২২ সালে সাহিত্যচর্চার সূত্রপাত। তেরো বছর বয়সে শিশুসাথী পত্রিকায় কবিতা পাঠিয়েছিলেন আশাপূর্ণা দেবী । ছাপাও হয়েছিল সেটি। তাঁর প্রথম গল্প পাশাপাশি। বিংশ শতাব্দীর বাঙালি জীবন, বিশেষত সাধারণ মেয়েদের জীবনযাপন ও মনস্তত্ত্বের চিত্র ছিল তাঁর রচনার মূল বিষয়। ব্যক্তিজীবনে নিতান্তই এক সাধারণ নারী ছিলেন। তাঁর প্রথম প্রতিশ্রুতি-সুবর্ণলতা-বকুলকথা উপন্যাসত্রয়ী বিশ শতকের বাংলা সাহিত্যের শ্রেষ্ঠ রচনাগুলির অন্যতম বলে বিবেচিত হৃয়। দেড় হাজার ছোটোগল্প ও আড়াইশোর বেশি উপন্যাস লিখেছেন। এর মধ্যে উল্লেখযোগ্য প্রেম ও প্রয়োজন, অনির্বাণ, মিত্তির বাড়ি, যোগ বিয়োগ, নবজন্ম, কল্যাণী, নির্জণ পৃথিবী, ছাড়পত্র ইত্যাদি। তাঁর লেখা উপন্যাসকে কেন্দ্র করে তৈরি হয়েছে ছবি, ধারাবাহিক।